De seneste dage er antallet af covid-19-smittede i Skagen Sogn steget mærkbart

Der er coronavirus i omløb i Skagen lige nu med stigende smittetal de seneste par dage. For at få brudt smittekæderne hurtigst muligt, sætter Region Nordjylland ekstra ind med PCR-tests i byen, lyder det i en pressemeddelelse. Torsdag havde Skagen Sogn 30 nye smittede den seneste uge, samt en positivprocent på næsten fem procent . -	Det har vist sig, at smitten har skabt rigtig mange nære kontakter, som nu har behov for en PCR-test. Derfor åbner regionen for flere muligheder for at blive testet lokalt, siger fungerende formand for Region Nordjylland, Lone Sondrup (V). Smitte på fire restauranter Stigningen i antallet af covid-19-positive kommer ovenpå en af Skagens mest turistede perioder, den såkaldte Hellerup-uge. Torsdag er fire restauranter netop genåbnet efter at have håndteret smitteudbrud med covid-19. Og for at byens borgere nemt kan blive testet, åbner Region Nordjylland fra fredag til onsdag op for PCR-test alle ugens dage fra klokken ni til 17.00 på Skagen Rådhus. Det er muligt at blive testet både med og uden tidsbestilling.